Matsayin ilimi dai a Nijeriya shekara da shekaru sai kara tabarbarewa yake yi, wanda hakan ya shafi kusan komai da ke sashen na ilimi, kama daga makarantun yara kanana, Firamare har zuwa ga manyan makarantun namu, wanda hakan ya yi sanadiyyar yawaitar yaranmu sama da milyan 11 da ke gararamba a tituna ba tare da zuwa makaranta ba, adadi mafi yawa kenan a duk wata kasa ta duniyar nan.
